અમદાવાદમાં ચાંદખેડા ગામ અને મોટેરા ગામને જોડતો રસ્તો જે ન્યૂ સી.જી રોડ તરીકે ઓળખાય છે ત્યાંની ગટરમાં અચાનક ધડાકા સાથએ આગ ફાટી હતી અને ગટરનું ઢાંકણું ઉછળ્યું હતું. ગટરલાઈનમાં અચાનક બ્લાસ્ટ થતાં આસપાસમાં દોડધામ મચી ગઈ હતી. જોકે આસપાસ અવરજવર નહિવત હોવાથી સદનસીબે આ ઘટનામાં કોઈ જાનહાનિ થઈ નથી. આ અંગે પશ્ચિમ ઝોનના એડિશનલ સિટી એન્જિનિયર હરપાલસિંહ ઝાલાએ જણાવ્યું હતું કે, ઓએનજીસીની લાઈનમાં ગેસ ગળતરથી વર્ષો જૂની ડ્રેનેજ લાઈનમાં ધડાકા સાથે આગ લાગી હતી. ઉલ્લેખનીય છેકે આ પ્રકારની ઘટના પાંચ- છ વાર બની ચૂકી છે.